Lisieux
Lisieux ass eng Stad an der franséischer Regioun Basse-Normandie am Departement Calvados mat 21.826 Awunner. Si läit 86 km südwestlech vu Rouen an 30 km südlech vun Deauville um Äermelkanal. D'Stad ass de Sëtz vun der Ënnerprefecture vum Arrondissement Lisieux, deen aus 13 Kantone besteet. D'Stad selwer ass op dräi Kantone verdeelt.

Lisieux läit un dem klenge Floss Touques an ass als Sëtz vun engem Karmel eng Pilgeruertschaft ginn, déi all Joer Dausende vu Pilger unzitt. Dat verdankt se der Helleger Theresia vum Jesuskand (Sainte Thérèse de l'Enfant Jésu). No hirem Doud am Joer 1897 huet sech hir Veréierung an engem ongewéinlech séieren Tempo verbreet. 1923 gouf se séileg a schonn zwee Joer duerno helleggesprach. Hir ass déi tëscht 1929 an 1937 gebauten neiromanesch Basilika gewidmet.

Zur Réimerzäit huet Lisieux Noviomagus Lexoviorum geheescht.

Kuckeswäertes 
 Kathedral Saint-Pierre vu Lisieux (gothesch)
 Basilika Sainte-Thérèse vu Lisieux (romano-byzantinesche Stil vum 20. Joerhonnert)
 De Carmel a besonnesch d'Kapell vum Carmel-Klouschter
Les Buissonnets, Déi fréier Proprietéit vum M. Martin, dem Papp vun der Helleger Theresia (wou si virum Antrëtt an d'Klouschter gelieft huet)

Fotoalbum vu Lisieux

Um Spaweck 

 Offiziell Säit vun der Stad Lisieux
 Offiziell Säit vum Schräin vun der Helleger Theresia]
 Säit iwwer Lisieux am Krich an d'Bombardementer vun 1944 

Gemengen am Departement Calvados
Gemengen am Arrondissement Lisieux
Lisieux
Uertschaften déi d'Croix de guerre 1939-1945 kruten
Etappestied vum Tour de France